b'\n_START_ARTICLE_\nDoina Lie\n_START_SECTION_\nForma\xc8\x9bie\n_START_PARAGRAPH_\nS-a n\xc7\x8escut la 1 iunie 1929 \xc3\xaen Sebe\xc8\x99-Alba, \xc3\xaen familia preotului greco-catolic Candit Lie \xc8\x99i a \xc3\xaenv\xc7\x8e\xc8\x9b\xc7\x8etoarei Elisabeta Lie. Dup\xc7\x8e absolvirea liceului pedagogic Pia Br\xc7\x8etianu din Bucure\xc8\x99ti \xc8\x99i fiindu-i interzis studiul superior datorit\xc7\x8e "originii nes\xc7\x8en\xc7\x8etoase" Doina Lie este nevoita sa lucreze ca educatoare. Dup\xc7\x8e trei ani i se aprob\xc7\x8e totu\xc8\x99i \xc3\xaenscrierea la institutul de arte plastice "Nicolae Grigorescu" din Bucure\xc8\x99ti._NEWLINE__NEWLINE_\xc3\x8en 1956 absolv\xc7\x8e sec\xc8\x9bia sculptur\xc7\x8e la clasa profesorului Constantin Baraschi._NEWLINE_Din 1956 expune la majoritatea expozi\xc8\x9biilor anuale, municipale \xc8\x99i ocazionale organizate de Ministerul Culturii \xc8\x99i de Uniunea Arti\xc8\x99ilor Plastici din Rom\xc3\xa2nia. \xc3\x8encep\xc3\xa2nd din 1976 se concentreaz\xc7\x8e pe sculptur\xc7\x8e mic\xc7\x8e \xc8\x99i expune majoritar \xc3\xaen str\xc7\x8einatate.\n_START_SECTION_\nDespre Doina Lie\n_START_PARAGRAPH_\nDoina Lie face parte din genera\xc8\x9bia de sculptori care marcheaz\xc7\x8e configura\xc8\x9bia sculpturii rom\xc3\xa2ne\xc8\x99ti contemporane. Ea s-a situat la intersec\xc8\x9bia a trei tendin\xc8\x9be majore: a statuarului occidental, a imaginii hieratice bidimensionale \xc8\x99i a modernit\xc7\x8e\xc8\x9bii europene caracterizat\xc7\x8e prin dinamica geometriei. Pe de alta parte crea\xc8\x9bia Doinei Lie se raporteaz\xc7\x8e creator \xc8\x99i la valorile patrimoniale realiz\xc3\xa2nd sculpturi \xc3\xaen aer liber ca cea a lui Neagoe Basarab de la M\xc7\x8enastirea Arge\xc8\x99 sau a lui Iuliu Maniu de la Alba Iulia p\xc7\x8estr\xc3\xa2nd tradi\xc8\x9bia artei rom\xc3\xa2ne\xc8\x99ti._NEWLINE_A\xc8\x99a cum George Apostu este singurul nostru sculptor de factur\xc7\x8e romanic\xc4\x83, un constructor \xc8\x99i un vizionar al formelor grele, abia desprinse din amorf, Doina Lie este singurul nostru sculptor gotic, cel pu\xc8\x9bin printr-o secven\xc8\x9b\xc4\x83 bine definit\xc4\x83 a operei ei. De\xc8\x99i, \xc3\xaen lucr\xc4\x83rile din aceast\xc4\x83 categorie, se \xc3\xaent\xc3\xaelnesc deopotriv\xc4\x83 elemente postbizantine, cubiste \xc8\x99i expresioniste, caracterul fundamental r\xc4\x83m\xc3\xaene acela gotic, spiritual \xc8\x99i mistic, \xc3\xaen care materia se resoarbe, carnea intr\xc4\x83 \xc3\xaen disolu\xc8\x9bie, dar totul r\xc4\x83m\xc3\xaene \xc3\xaen datele unui figurativ esen\xc8\x9bializat, f\xc4\x83r\xc4\x83 a migra spre tipologie sau abstrac\xc8\x9biune._NEWLINE_Pavel \xc8\x98u\xc8\x99ar\xc4\x83'